Diari Oficial de la Generalitat Valenciana


Sumari del DOGV 4099, del 03-10-2001 (2001/9284)

ACORD de 27 de juliol de 2001, de la Comissió Territorial d'Urbanisme de València, relatiu a la modificació número 5 de les normes subsidiàries de Guardamar.
-------------------------------------------------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9284


Data del document
:   27-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Guardamar de la Safor
    * pla d'urbanisme

ACORD de 27 de juliol de 2001, de la Comissió Territorial d'Urbanisme de València, relatiu a la modificació número 5 de les normes subsidiàries de Guardamar. [2001/S9284]
  
Vist l'expedient remés per l'Ajuntament de Guardamar referit a la modificació número 5 de les normes subsidiàries, a l'efecte de la seua aprovació definitiva, i de conformitat amb el següents:
  
Antecedents de fet
  
Primer. El projecte es va sotmetre a informació pública mitjançant acord de l'assemblea veïnal de l'Ajuntament en sessió del dia 5 de febrer de 2001. El corresponent període d'exposició pública va ser notificat mitjançant edicte municipal, Diari Oficial de la Generalitat Valenciana de data 22 de febrer de 2001 i anunci en el diari Levante de data 15 de febrer de 2001 i en aquest es va presentar una al·legació.
  
Es va sol·licitar dictamen dels municipis confrontants així com de la Conselleria de Cultura, Educació i Ciència i de la Conselleria de Sanitat en data 12 d'abril de 2001.
  
Es va aprovar provisionalment per l'assemblea veïnal de data 31 de maig de 2001.
  
Segon. El projecte consta de memòria informativa i memòria justificativa, plans d'informació i plans d'ordenació.
  
Tercer. L'objecte de la modificació és la variació de les alineacions de les illes conformades pels carrers del Crist Rei, de l'Església i del Molí i s'aixamfrana el cantó entre els carrers de l'Església i el carrer del Crist Rei i el canvi de qualificació d'una parcel·la actualment qualificada com a parcel·la privada edificable que passa a dotació pública d'espais lliures.
  
Quart. No s'han sol·licitat informes sectorials durant la tramitació de l'expedient.
  
Cinqué. Guardamar té les normes subsidiàries de planejament municipal aprovades definitivament per la Comissió Territorial d'Urbanisme en data 30 de juny de 1983.
  
Sisé. La Comissió Informativa de la Comissió Territorial d'Urbanisme de València, en sessió de 24 de juliol de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 56/1994, de 15 de novembre, de la Llei Reguladora de l'Activitat Urbanística.
  
Segon. La documentació està completa, a l'efecte del compliment del que preceptua els articles 27 i 28 de la Llei Reguladora de l'Activitat Urbanística.
  
Tercer. La modificació pretesa pretén millorar el trànsit rodat en l'interior de la població i incrementar els espais dotacionals i s'ubica un espai lliure en una parcel·la qualificada com a edificable residencial privada que en l'actualitat es troba sense edificar i que disposa de 130,28 m², lloc on es conformarà una plaça o espai lliure que millora la qualitat urbana de la zona.
  
La modificació disminueix l'aprofitament lucratiu privat en el casc de la població i millora la proporció i la qualitat de les dotacions públiques previstes respecte a l'aprofitament.
  
Així mateix, no es modifica l'ordenació estructural ni es desafecten sòls de destinació pública.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 27 de juliol de 2001, acorda aprovar definitivament la modificació número 5 de les normes subsidiàries de Guardamar.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 27 de juliol de 2001.- El secretari de la Comissió Territorial d'Urbanisme: José Manuel Palau Navarro.